User:Chinni1234/sandbox

பூன் லே பிளேஸ் (Boon Lay Place)

பூன் லே பிளேஸ் சிங்கப்பூரின் மேற்குப் பகுதியில் உள்ளது. இப்பகுதி, 1950 – ஆம் ஆண்டில் உருவாக்கப்பட்டது. சிங்கப்பூரில் உள்ள பழைய இடங்களில் இதுவும் ஒன்றாகும். இந்த இடம் ‘பழைய பூன் லே’ என மக்களால் அழைக்கப்படுகிறது. பூன் லே பிளேஸ் பகுதியில் மக்கள் வசிப்பதற்கு ஏற்ற அடுக்குமாடி கட்டடங்கள் 1960 – ஆம் ஆண்டில் கட்டப்பட்டன. அங்குள்ள கட்டடங்களில் 400 – 500 குடும்பங்கள் மட்டுமே வாழ்ந்தனர். அக்குடியிருப்புகளில் வசிக்கும் சிறுவர், சிறுமியர், பெரியவர்கள் போன்றோர் வேறு இன நண்பர்களுடன் சேர்ந்து விளையாடுவதற்காகவும் தங்கள் பொழுதை நல்ல முறையில் கழிப்பதற்காகவும் ஒரே ஒரு சிறிய விளையாட்டுப் பூங்கா மட்டும் உருவாக்கப்பட்டிருந்தது. வளர்ச்சி: இன்று இந்தப் பூன் லே பிளேஸ் பகுதி மிகவும் விரிவடைந்துள்ளது. இப்பகுதியில் பல அரசு அடுக்குமாடிக் கட்டடங்களும் தனியார் கட்டங்களும் அங்காடிகளும் பேரங்காடிகளும் பொழுதுபோக்கு மையங்களும் அமைந்துள்ளன. மேலும், நாடளுமன்ற உறுப்பினர் குறை கேட்கும் மன்றம், சமூக மன்றம் போன்றவையும் உள்ளன. இந்தப் பூன் லே பிளேஸ் பகுதிகளில் சிங்கப்பூரர்களும் வெளிநாட்டிலிருந்து வந்து சிங்கப்பூர் நிரந்தரவாசிகளான மக்களும் இணைந்து வாழும் பகுதியாகக் காட்சியளிக்கிறது. இங்குக் குடியிருக்கும் குடும்பங்கள் தங்கள் வார இறுதி நாட்களை மகிழ்ச்சியிடன் கழிப்பதற்கு ஒரு மால் கட்டப்பட்டது. அது 221 பூன்லே பிளேஸில் உள்ளது. அந்தக் கட்டடத்தில் மூன்று மாடிகள் உள்ளன. ஒவ்வொரு மாடியிலும் பல வகையான கடைகள் உள்ளன. அவை, உணவுக் கடைகள், துணிக் கடைகள், மின்சாதனங்கள் விற்கும் கடைகள், என் டி யூ சி என்னும் பல்பொருள் விற்கும் கடைகள், உணவுப் பொருள் விற்கும் கடைகள், உணவுக் கடைகள் போன்றவையாகும். மேலும், மலேசியா, இந்தோனேசியா, தாய்லாந்து போன்ற வெளிநாடுகளுக்குப் பயணம் மேற்கொண்டால் முன்பதிவு செய்துகொள்ளும் பயண  நிறுவனங்களும்  உள்ளன. அங்குள்ள உணவங்காடியில் விற்கப்படும் உணவுகளில் நாசி லமாக் (Nasi Lemak), பினேங் ஹொக்கியன் பிரான் நூடல் (Penang Hokkien Prawn Noodle) என்பவை மிகவும் புகழ் பெற்றவை. அதுமட்டுமல்லாமல், அங்கே இன்னும் பல புகழ்பெற்ற வெளிநாட்டு உணவுகளும் உள்ளன.

இந்தப் பேரங்காடி, பழமையான பேரங்காடியாக இருந்தாலும் 2012 ஆம் ஆண்டில் புதிய வசதிகளால்மேம்படுத்தப்பட்டது.மின்தூக்கி வசதி, நகரும் மின்படிக்கட்டு வசதி போன்றவை ஏற்படுத்தப்பட்டன இருப்பினும் இந்தப் பேரங்காடியின் முகப்பு, தோற்றம், அமைப்பு போன்றவை நாற்பது ஆண்டுகளுக்கு முன்பு எப்படி இருந்தனவோ அப்படியே இப்போதும் உள்ளன. பள்ளிகள்: இப்பகுதியில் ‘வித்தியா ஜூனியர் சிட்டி’ என்னும் மழலையர் பள்ளி’, ‘பூன் லே கார்டன் தொடக்கப் பள்ளி’ ‘ரிவர் வெளி உயர்நிலைப் பள்ளி’, ‘ஜீரோங் தொடக்கக் கல்லூரி’, ஒரு பழமையான கிருத்துவ ஆலயமும் உள்ளன. இப்பகுதியில் ஒவ்வொரு ஆண்டும் டிசம்பர் மாதம் 31 – ஆம் தேதி இரவு புத்தாண்டு சிறப்பாகக் கொண்டாடப்படுகிறது. மேலும், புத்தாண்டை வரவேற்பதற்காக மாலையிலிருந்தே மக்கள் இங்கே கூடுவர். அவர்களுக்காக ஆடல், பாடல் நிகழ்ச்சிகளும் நடைபெறும். பூன் லே பிளேஸில் இரவு முழுவதும் சிறு கடைகளும் பேரங்காடிகளும் திறந்திருக்கும். மேலும், சாலையோரக் கடைகளும் விடிய விடிய திறந்திருக்கும்.

அங்கே பொருட்கள் அனைத்தும் மலிவான விலையில் விற்கப்படும். நிறைய மக்கள் அங்கே கூடி அவரவர்களுக்குத் தேவையான பொருட்களைப் பேரம்பேசி வாங்குவார்கள். இக்காட்சிகளைப் பார்க்கும்போது ஒரு திருவிழாவைப் பார்ப்பது போல் இருக்கும். இந்த இடம் ‘சியுவ் பூன் லே’ (Chew Boon Lay) என்றும் அழைக்கப்படுகிறது. காரணம், திரு சியுவ் பூன் லே’ என்பவர் தன்னிடம் இருந்த நிலத்தைச் சிங்கப்பூர் அரசாங்கத்திற்கு நன்கொடையாகக் கொடுத்துள்ளார். எனவே, அவர் பெயராலும் இப்பகுதி அழைக்கப்படுகிறது.

புலவர்த்தி ஷார்வியா, உயர்நிலை இரண்டு விரைவுநிலை, யுவான் சிங் உயர்நிலைப் பள்ளி. PULAVARTHI SHRAVYA SECONDARY TWO EXPRESS YUAN CHING SECONDARY SCHOOL

(இந்தக் கட்டுரை எழுதுவதற்குத் தேவையான குறிப்புகளை விக்கிபீடிய இணையத்தளத்திலும் கூகுள் இணையத்திலும் எடுத்தேன்.)